[{"text_idx": "#000000", "text": "Looduslikult aasiast pa\u0308rinev magunaliste (Papaveraceae) sugukonda kuuluv pilkupu\u0308u\u0308dev rohtset puhmikut moodustav mitmeaastane aiailutaim. Pika o\u0303itsemisajaga va\u0308heno\u0303udlik ja hea vastupidavusega pikaealine pu\u0308silill. Punased su\u0308damekujulised o\u0303ied valgete \u00abpisaratega\u00bb paiknevad rippuvas asendis ladvast kaarduvate longus o\u0303isikuvarte ku\u0308ljes. Lehed on mitmeti jagunenud ja hallikasrohelised kuni terashallid. O\u0303itsemisja\u0308rgselt hakkab lehestik ha\u0308a\u0308buma, mida on vaja arvesse vo\u0303tta la\u0308hinaabrusse taimi istutades. Heaks kasvamiseks eelistab pa\u0308ikeselist kuni poolvarjulist vett ha\u0308sti la\u0308bilaskva pinnasega kasvukohta. Paljundada saab jagamisega. Talub halvasti kasvuaegset ha\u0308irimist. Lausistutuse korral arvestada 7 taime m2-le."}]